કામ્બલી એ અમને લેપટોપમાં થોડું ઘણું ક્રિકેટ વિષે સમજાવ્યું. કેટલા નામાંકિત ક્રિકેટરો ગેસ્ટ લેકચરર તરીકે આવે છે એના નામ અને ફોટા બતાવ્યા. Under 14, Under 16, under 19માં અમારી એકેડેમીના કેટલાં ખેલાડીઓ સિલેક્ટ થયા તેના નામ ગૌરવથી કહ્યાં. અંતે તે મારા અમુક સવાલોથી કંટાળ્યો. એલાયમેન્ટ વગરની કારના ટાયર હલબલે તેવી રીતે તેણે હોઠ હલાવ્યા. હું ય આ લપથી થાક્યો હતો એટલે ચર્ચાની પુર્ણાહુતી કરતા મેં ઊભા થઈ તેની સાથે હાથ મિલાવી કહ્યું: “ઓકે, ફરી મળ્યા.”